
NJOFTIM 
Nr. 8351, datë 5.6.2017

PËR BOTIMIN E DATËS SË HYRJES NË FUQI TË DY MARRËVESHJEVE

Më datën 5 maj 2017 kanë hyrë në fuqi marrëveshjet ndërkombëtare si vijon:
- Marrëveshja ndërmjet Këshillit të Ministrave të Republikës së Shqipërisë dhe Qeverisë së Republikës Federale të Gjermanisë për bashkëpunimin financiar 2011, 2013, 2014, për projektin “Program për menaxhimin e mbetjeve”, ratifikuar nga Kuvendi i Shqipërisë me ligjin nr. 30/2017,  i cili është shpallur me dekretin nr. 10119, datë 7.4.2017 të Presidentit të Republikës së Shqipërisë.
[bookmark: _GoBack]- Marrëveshja ndërmjet Qeverisë së Republikës Federale të Gjermanisë dhe Këshillit të Ministrave të Republikës së Shqipërisë mbi Bashkëpunimin Financiar 2016 për projektin “Program për menaxhimin e mbetjeve II”, ratifikuar nga Kuvendi i Shqipërisë me ligjin nr. 31/2017,  i cili është shpallur me dekretin nr. 10120, datë 7.4.2017, të Presidentit të Republikës së Shqipërisë.

SEKRETARI I PËRGJITHSHËM 
I MINISTRISË SË PUNËVE TË JASHTME
Gazmend Barbullushi


KËRKESË

Shtetësja Vajde Xhelo, e datëlindjes 18.1.1949, kërkon përpara Gjykatës së Rrethit Gjyqësor Vlorë shpalljen të vdekur të shtetasit Ermal Xhelo, i biri  Patriotit dhe i Vajdes.

KËRKUESJA
Vajde Xhelo

NDREQJE GABIMI

Në vendimin nr. 473, datë 1.6.2017, të Këshillit të Ministrave “Për marrjen e masave dhe monitorimin e veprimtarisë, sjelljes apo përdorimit të burimeve njerëzore, financiare dhe logjistike të administratës shtetërore, gjatë procesit zgjedhor për zgjedhjet në Kuvendin e Shqipërisë për vitin 2017”, të botuar në Fletoren Zyrtare nr. 126, viti 2017, f. 6457, konstatohet një gabim material, konkretisht në pikën 19 të vendimit, fjala “… iniciuar ...” duhet të ishte  “... mos iniciuar ...”. 

